stanford-oval/wikipedia huggingface dataset:
Lubāna

| Lubāna |
| --- | --- |

 lippu:  vaakuna
 Lubāna
 Koordinaatit: 56°54′N, 26°43′E 
Valtio:   Latvia
Kunta:  Lubāna
Väkiluku (2020)  ():  1 589
Aikavyöhyke:  UTC+2
 – Kesäaika:  UTC+3
 
 www.lubana.lv/index.php/lv/ 
Infobox OKVirheellinen NIMI-arvo: 
Lubāna (saks. Lubahn) on kaupunki Latvian Vidzemessä Aiviekste-joen varrella. Se sai kaupunginoikeudet 30. tammikuuta 1992. Kaupungin vaakunan yläosassa on kultainen ankka sinisellä pohjalla ja alaosassa kolme hopeista aaltoviivaa sinisellä pohjalla.
Kaupungissa on katolinen kirkko ja vuosina 1868–1872 rakennettu luterilainen kirkko, yksi lastentarha[lähde? ] ja yksi lukio. Vuonna 2016 siellä oli 1 589 asukasta.
Aiheesta muualla

Kuvia tai muita tiedostoja aiheesta Lubāna Wikimedia Commonsissa
Lubānan kotisivut (latviaksi)
Kouvolan kaupungintalo

| Kouvolan kaupungintalo |
| --- | --- |
 Kouvolan kaupungintalo
Sijainti:  Kouvola
Valmistumisvuosi:  1969
Suunnittelija:  Juha Leiviskä ja Bertel Saarnio
Rakennuttaja:  Kouvolan kaupunki
Käyttäjä:  Kouvolan kaupunki  Kouvolan kaupunginvaltuusto
Julkisivumateriaali:  portugalilainen graniitti
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kouvolan kaupungintalo on Kouvolan kaupunginvaltuuston ja -hallituksen kokoontumispaikka. Se sijaitsee Kouvolan keskustassa.
Kouvolan kaupungintalo on Juha Leiviskän ja Bertel Saarnion suunnittelema; se edustaa tyylisuunnaltaan modernismia. Rakennus valmistui vuonna 1969, ja sitä pidetään Juha Leiviskän läpimurtotyönä. Rakennuksen julkisivut olivat alun perin marmoria, mutta 2000-luvun alussa tehdyn julkisivukorjauksen jälkeen sen seiniä on verhonnut marmoria kestävämpi portugalilainen graniitti.
Kouvolan kaupungintalon sisäpiha
Kaupungintaloa pidetään merkittävänä uudehkon suomalaisen arkkitehtuurin teoksena, ja Suomen DOCOMOMO-työryhmä on lisännyt sen ylläpitämäänsä merkittävien arkkitehtuuri- ja ympäristökohteiden valikoimaan. Vuonna 2017 Kouvolan kaupungintalo valittiin Iltalehden lukijaäänestyksessä Suomen komeimmaksi kaupungintaloksi.
Kellotornin kellosävelmän on säveltänyt Tauno Marttinen.
Aiheesta muualla

Kouvolan kaupungintalo Valtakunnallisesti merkittävät rakennetut kulttuuriympäristöt RKY. Museovirasto.
Koripallon I-divisioona-kausi 2014–2015

Kausi 2014–2015 oli koripallon I-divisioonan 40. kausi. I-divisioona pidettiin jaettuna kahteen erilliseen sarjaan, I-divisioona A:han ja I-divisioona B:hen.
I-divisioona A:n runkosarjan viimeiseksi jäänyt Forssan Koripojat ei pudonnut I-divisioona B:hen, kun seitsemänneksi sijoittunut Namika Lappeenranta pudottautui vapaaehtoisesti sarjatasoa alemmas. Sarjan korikuninkuuden voitti Oulun NMKY:n Mark Hill, ja sarjan parhaan pelaajan palkinnon sai Korihaiden Mikko Jalonen. I-divisioona B:stä nousi sarjatasoa ylemmäs HBA-Märsky. MIDB:n korikuninkuuden voitti PeU Basketin Paul Harrison, ja sarjan parhaana pelaajana palkittiin HBA-Märskyn Lauri Markkanen.
Kopernikaaninen periaate

Kopernikaaninen periaate tarkoittaa kosmologiassa periaatetta, jonka mukaan Maa ei ole kaikkeudessa minkäänlaisessa erityisasemassa. Periaate on nimetty Nikolaus Kopernikuksen mukaan, sillä hän oli oleellisesti kehittämässä ei-maakeskistä todellisuuskäsitystä. Se on myöhemmin yleistetty muotoon ”ihmiset eivät ole etuoikeutettuja havaitsijoita”.
Aiheesta muualla

Spiked-online (Arkistoitu – Internet Archive) (englanniksi)
How will the Universe End?. Slate. (englanniksi)
Berger, Daniel: An impertinent resumé of the Anthropic Cosmological Principle (Arkistoitu – Internet Archive). (englanniksi)
Kids.net Encyclopedic Definition (englanniksi)
Klotrimatsoli

| --- | --- |


Klotrimatsoli
Systemaattinen (IUPAC) nimi
1-[(2-kloorifenyyli)-difenyylimetyyli]imidatsoli
Tunnisteet
CAS-numero: 23593-75-1
ATC-koodi: A01AB18
PubChem CID: 2812
DrugBank: DB00257
Kemialliset tiedot
Kaava: C22H17N2Cl 
Moolimassa: 344,826
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 147–149 °C 
Farmakokineettiset tiedot
Hyötyosuus:  ?
Proteiinisitoutuminen: 98 %
Metabolia: hepaattinen
Puoliintumisaika:  ?
Ekskreetio: hepaattinen
Terapeuttiset näkökohdat
Raskauskategoria:  ?
Reseptiluokitus:    
Antotapa: topikaalinen
Klotrimatsoli (C22H17N2Cl) on imidatsolijohdannaisiin kuuluva aromaattinen orgaaninen yhdiste. Yhdistettä käytetään lääketieteessä ja eläinlääketieteessä sieni-infektioiden hoitoon. Klotrimatsoli kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Huoneenlämpötilassa klotrimatsoli on valkoista tai vaaleankellertävää kiteistä ainetta. Yhdiste liukenee hieman veteen ja liuokset ovat heikosti emäksisiä. Klotrimatsoli liukenee useaan orgaaniseen liuottimeen kuten metanoliin, asetoniin, kloroformiin ja tolueeniin. Klotrimatsolin sieniä ja homeiden kasvua estävät ominaisuudet perustuvat siihen, että se estää erästä sytokromi P450-ryhmään kuuluvaa entsyymiä muodostamasta sienten soluseinään tarvittavaa ergosterolia. Tämä heikentää soluseinää ja estää uuden soluseinän muodostumisen. Klotrimatsoli tehoaa useisiin sieniin ja homeisiin esimerkiksi Candida- ja Aspergillus- sukujen lajeihin. Aikaisemmin klortimatsolia on annosteltu tablettina, mutta lääkeaineen huonon imeytyvyyden ja haittavaikutuksien vuoksi sitä annostellaan nykyisin vain paikallisesti voiteena. Yhdistettä käytetään emättimen hiivasienitulehduksen ja eräiden ihon sieni-infektioiden hoidossa.
Haittavaikutukset

Klotrimatsoli voi aiheuttaa ihon ärsytystä ja yliherkkyysreaktioita. Tablettina se aiheuttaa huonovointisuutta ja voi aiheuttaa myös keskushermostoperäisiä haittavaikutuksia kuten harhanäkyjä.
Valmistus

Klotrimatsolin valmistuksen ensimmäisessä vaiheessa o-klooritolueeni kloorataan UV-säteilytyksen alaisena o-klooribentsotrikloridiksi. Seuraava vaihe on tämän välituotteen ja bentseenin välinen Friedel–Crafts-alkylointireaktio, jossa tuotteena muodostuu 2-klooritrifenyylimetyylikloridia. 2-Klooritrifenyylimetyylikloridi reagoi imidatsolin kanssa trietyyliamiinin läsnä ollessa muodostaen klotrimatsolia.
Kukkorääkkä

| Kukkorääkkä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Gallicrex
Laji::  cinerea
Kaksiosainen nimi
 Gallicrex cinerea  (J.F. Gmelin, 1789) 
Katso myös
   Kukkorääkkä Wikispeciesissä   Kukkorääkkä Commonsissa 
Infobox OKNimi-testi OKIUCN-testi OK: 
Kukkorääkkä (Gallicrex cinerea) on eteläaasialainen rantakana. Sen laaja esiintymisalue ulottuu Pakistanista, Sri Lankasta, Malediiveilta ja Intiasta Kiinan keski- ja itäosiin, Korean niemimaalle, Riukiusaarille, Filippiineille, Kaakkois-Aasiaan ja Sumatralle. Pohjoisemmat populaatiot talvehtivat Indonesiassa. Johann Friedrich Gmelin kuvaili lajin holotyypin Kiinasta vuonna 1789.
Koomikon kyyneleet

| 20 suosikkia – Koomikon kyyneleet Joel Hallikainen & Timo Koivusalo |
| --- | --- | --- |

Kokoelmalevyn tiedot
 Julkaistu: 1998
 Tyylilaji: iskelmä
 Levy-yhtiö: Warner Music Finland
Joel Hallikaisen & Timo Koivusalon muut julkaisut
|   | 20 suosikkia – Koomikon kyyneleet 1998 | Kimpassa 1998 |
20 suosikkia – Koomikon kyyneleet on Joel Hallikaisen & Timo Koivusalon yhteinen kokoelma-albumi vuodelta 1998. Levy on osa 20 suosikkia -kokoelmalevysarjaa.
Kappaleet

Kuurankukka – 3.01  (Joel) (Säv. & san. Timo Koivusalo)
Aina on notkosta noustu – 3.41  (Timo) (Säv. & san. Timo Koivusalo)
Soittajan muisto – 3.51  (Joel) (Säv. Joel Hallikainen, san. Timo Koivusalo)
Hyvää iltaa isänmaa – 3.27  (Timo) (Säv. & san. Timo Koivusalo)
On niin monta syytä jatkaa – 3.04  (Joel) (Säv. & san. Timo Koivusalo)
Taksimies – 3.50  (Timo) (Säv. & san. Timo Koivusalo)
Surun pisaroita – 3.14  (Joel) (Säv. & san. Joel Hallikainen)
Johtajaopettaja Johansson – 4.15  (Timo) (Säv. & san. Timo Koivusalo)
Antaa surun mennä – 3.12  (Joel) (Säv. & san. Timo Koivusalo)
Kansantaiteilija – 3.06  (Timo) (Säv. Toivo Kärki, san. Timo Koivusalo)
Hiekkalinna – 3.31  (Joel) (Säv. & san. Joel Hallikainen)
Rouva Reunanen – 3.30  (Timo) (Säv. & san. Timo Koivusalo)
Anna vierellesi tulla – 3.02  (Joel) (Säv. & san. Timo Koivusalo)
Värkeissä varaa – 3.25  (Timo) (Säv. & san. Timo Koivusalo)
Onnensirpale – 4.02  (Joel) (Säv. & san. Joel Hallikainen)
Kotkat lentää – 3.11  (Timo) (Säv. & san. Timo Koivusalo)
Siipirikko – 3.38  (Joel) (Säv. & san. Pekka Lehtonen)
Meijeriauton madonna – 3.04  (Timo) (Säv. & san. Timo Koivusalo)
Vain sinulle – 3.37  (Joel) (Säv. & san. Joel Hallikainen)
Koomikon kyyneleet – 3.42  (Timo) (Säv. & san. Timo Koivusalo)
Luc

Luc voi viitata useisiin asioihin:
Maantiede

Le Luc, kunta Ranskassa Varin departementissa
Luc (Lozère), kunta Ranskassa Lozèren departementissa
Luc (Hautes-Pyrénées), kunta Ranskassa Hautes-Pyrénées’n departementissa
Luc-Armau, kunta Ranskassa Pyrénées-Atlantiquesin departementissa
Luc-en-Diois, kunta Ranskassa Drômen departementissa
Luc-la-Primaube, kunta Ranskassa Aveyronin departementissa
Luc-sur-Aude, kunta Ranskassa Auden departementissa
Luc-sur-Mer, kunta Ranskassa Calvadosin departementissa
Luc-sur-Orbieu, kunta Ranskassa Auden departementissa
Muuta

Lucin linna, Ranskassa Lozèren departementissa
Luc (nimi), miehen nimi
Kreetanvalkku

| Kreetanvalkku |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Lumovalkut Cephalanthera
Laji::  cucullata
Kaksiosainen nimi
 Cephalanthera cucullata  Boiss. & Heldr. 
Katso myös
   Kreetanvalkku Wikispeciesissä   Kreetanvalkku Commonsissa 
Infobox OKNimi-testi OKIUCN-testi OK: 
Kreetanvalkku (Cephalanthera cucullata) on kämmekkäkasvien heimoon kuuluva kasvi. Lajin kuvasivat tieteelle ensimmäisen kerran Pierre Edmond Boissier ja Theodor von Heldreich. Kasvi on Kansainvälisen luonnonsuojeluliiton mukaan vaarantunut. Kreetanvalkku kukkii vaaleanpunaisin kukin.
Kranái

Kranáin saari.
| --- | --- |
Sijainti:  36°45′15″N, 22°34′25″E, Anatolikí Máni Lakonia, Peloponnesos Kreikka
Vesialue:  Lakonianlahti
Merialue:  Joonianmeri, Välimeri
Korkein kohta:  124  m 
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kranái (kreik. Κρανάη) eli Marathonísi (Μαραθονήσι), antiikin Kranae (m.kreik. Κρανάη, Kranaē, lat. Cranae), on pieni Kreikan saari, joka sijaitsee Lakonianlahden luoteisrannalla, Mánin niemimaan rannikolla Gýtheion kaupungin edustalla. Saari on yhdistetty mantereeseen pengertiellä vuodesta 1898. Hallinnollisesti saari kuuluu Anatolikí Mánin kuntaan, Lakonian alueyksikköön ja Peloponnesoksen alueeseen.
Kranáin saari.
Antiikin aikana saaren lähistö ja Gytheionin kaupunki toimivat Spartan satamana. Homeroksen Iliaan mukaan Paris ja tämän Spartasta viemä Helena viettivät ensimmäisen yhteisen yönsä saarella (tai laivassa saaren rannassa) ennen purjehtimistaan Troijaan. Erään version mukaan Paris unohti tuolloin kypäränsä (kranos) saarelle, ja se sai tästä nimen Kranae. Saaren nykyinen toinen nimi Marathonísi viittaa siellä luonnostaan kasvavaan fenkoliin.
Saarta hallitsee vuonna 1829 rakennettu Tzanetákis Grigorákiksen torni. Nykyisin siinä toimii Mánin historiallinen ja kansatieteellinen museo. Saaren itäkärjessä on vuonna 1873 rakennettu 23 metriä korkea valkoinen majakka. Saarella on myös osmaniaikaisen tornin rauniot sekä Pyhälle Pietarille (Ágios Pétros) omistettu kirkko.
Aiheesta muualla

Kuvia tai muita tiedostoja aiheesta Kranái Wikimedia Commonsissa
Kohtalon tuomio

| Kohtalon tuomio> The Postman Always Rings Twice |
| --- | --- |

Ohjaaja:  Tay Garnett
Käsikirjoittaja:   Harry Ruskin  Niven Busch 
Perustuu:  James M. Cainin romaaniin Vahinko kello kaulassa
Tuottaja:  Carey Wilson
Säveltäjä:  George Bassman
Kuvaaja:  Sidney Wagner
Leikkaaja:  George White
Tuotantosuunnittelija:  Randall Duell
Pukusuunnittelija:  Irene Lentz
Pääosat:   Lana Turner  John Garfield  Cecil Kellaway  Hume Cronyn  Leon Ames  Audrey Totter 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   2. toukokuuta 1946 (Yhdysvallat)  27. kesäkuuta 1947 (Suomi) 
Kesto:  113 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kohtalon tuomio (The Postman Always Rings Twice, 1946) on draama-film noir, joka pohjautuu James M. Cainin vuoden 1934 romaaniin Vahinko kello kaulassa (vuoden 1970 suomennos; toinen suomennos vuonna 1990 nimellä Postimies soittaa aina kahdesti). Elokuva on romaanin tunnetuin sovitus ja sen rooleissa ovat Lana Turner, John Garfield, Cecil Kellaway, Hume Cronyn, Leon Ames ja Audrey Totter. Ohjaajana toimi Tay Garnett ja musiikin sävelsivät George Bassman ja Erich Zeisl (jälkimmäinen ilman mainintaa).
Elokuva on romaanin kolmas filmatisointi, mutta ensimmäinen sen alkuperäisellä nimellä ja ensimmäinen englanniksi. Tätä ennen elokuva oli kuvattu nimillä Viimeinen tienhaara Ranskassa vuonna 1939 sekä Riivaajat Italiassa vuonna 1943.
Juoni

Frank Chambers (John Garfield) on kulkuri, joka pysähtyy aterioimaan maaseudun ruokabaariin ja päätyy työskentelemään siellä. Baaria pyörittää kaunis nuori nainen Cora Smith (Lana Turner) ja hänen huomattavasti vanhempi aviomiehensä Nick (Cecil Kellaway).
Frank ja Cora ajautuvat suhteeseen pian tapaamisensa jälkeen. Cora on kyllästynyt elämäntilanteeseensa: hän on naimisissa miehen kanssa jota ei rakasta, ja töissä ruokabaarissa jonka haluaisi omistaa. Hän ja Frank suunnittelevat murhaavansa Nickin voidakseen aloittaa uuden elämän yhdessä menettämättä baaria. Heidän ensimmäinen murhayrityksensä menee pieleen, mutta ennen pitkää he onnistuvat.
Paikallinen syyttäjä Kyle Sackett (Leon Ames) aavistelee, että jotakin on tapahtunut, mutta häneltä puuttuvat todisteet sen osoittamiseksi. Yrittäen saada Coran ja Frankin kääntymään toisiaan vastaan, hän syyttää vain Coraa rikoksesta. Vaikka pariskunta kääntyykin toisiaan vastaan, Coran asianajajan nokkela juoni estää Coran täyttä tunnustusta päätymästä syyttäjän käsiin. Syyttäjän taktiikan epäonnistuessa tuottamaan uusia todisteita, Cora hyötyy sovitteluratkaisusta, jossa tunnustaa syyllistyneensä tappoon ja saa ehdonalaisen tuomion.
Frank ja Cora saavat myrskyisän parisuhteensa rauhoittumaan ja suunnittelevat yhteistä tulevaisuutta. Mutta juuri kun he valmistautuvat elämään "elämänsä onnellisesti loppuun asti", Cora kuolee auto-onnettomuudessa. Vaikka kyseessä oli oikeasti onnettomuus, sen hämärät olosuhteet johtavat siihen, että Frankia syytetään kolarin lavastamisesta. Hänet tuomitaan kuolemaan Coran murhaamisesta.
Frank on epäuskoinen saadessaan tiedon, että hänen viimeinen armahduspyyntönsä on hylätty — häntä ollaan teloittamassa rikoksesta, johon hän on syytön. Mutta kuullessaan viranomaisten löytäneen viimein kiistämättömiä todisteita siitä, että hän on syyllinen Nickin murhaan, Frank hyväksyy tulevan kuolemansa kaasukammiossa myöhästyneenä rangaistuksena tehdystä rikoksesta, vaikka hänen virallinen tuomionsa tulikin Coran tappamisesta.
Näyttelijät

| 0 | 1 | 2 |
| --- | --- | --- |
|  Lana Turner  | … |  Cora Smith   |
|  John Garfield  | … |  Frank Chambers   |
|  Cecil Kellaway  | … |  Nick Smith   |
|  Hume Cronyn  | … |  Arthur Keats   |
|  Leon Ames  | … |  Kyle Sackett   |
|  Audrey Totter  | … |  Madge Gorland   |
|  Alan Reed  | … |  Ezra Liam Kennedy   |
|  Jeff York  | … |  Blair   |
Sovitukset

Viimeinen tienhaara (Le dernier tournant, ranskalainen elokuva, 1939), ohjaajana Jean Wiener
Riivaajat (Ossessione, italialainen elokuva, 1943), ohjaajana Luchino Visconti
Postimies soittaa aina kahdesti (The Postman Always Rings Twice, yhdysvaltalainen elokuva, 1981), ohjaajana Bob Rafelson
The Postman Always Rings Twice (yhdysvaltalainen ooppera, 1982)
Jerichow (Jerichow, saksalainen elokuva, 2008), ohjaajana Christian Petzold
Aiheesta muualla

Kohtalon tuomio Internet Movie Databasessa (englanniksi)
Tay Garnettin ohjaamat elokuvat
| --- | --- |
1930-luku::  O'Brien - poliisiupseeri • Bad Company (1931) • Tyynenmeren öitä (1932) • Okay, America! (1932) • S.O.S. Iceberg (1933) • Matkalla Singaporeen (1935) • Professional Soldier (1935) • She Couldn't Take It (1935) • Orjalaiva (1937) • Kulissien takana (1937) • Joy of Living (1938) • Oliko hän syyllinen? (1938) • Lemmen taikuri (1939) • Kunnialliset konnat (1939)
1940-luku::  Seitsemän syntistä (1940) • Malja neiti Bishopille (1941) • My Favorite Spy (1942) • Bataan-partio (1943) • Vapauden risti (1943) • Mrs Parkington (1944) • Tuomion laakso (1945) • Kohtalon tuomio (1946) • Wild Harvest (1947) • Jenkki kuningas Arthurin hovissa (1949)
1950-luku::  Kerskuri (1950) • Soldiers Three (1951) • Epäilty (1951) • Hyökkäys (1952) • Main Street to Broadway (1953) • Kuningas Arthurin ritarit (1954)
1960-luku::  Vastarintamiehet (1960) • Lännen taistelija (1963)
1970-luku::  Lupa rakastaa ja tappaa (1970) • Challenge to Be Free (1975) • Timber Tramps (1975)
Kreetanvaahtera

| Kreetanvaahtera |
| --- | --- |
 Puun lehvistöä
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Saippuamarjakasvit (Vaahterakasvit Aceraceae)
Suku::  Vaahterat Acer
Laji::  sempervirens
Kaksiosainen nimi
 Acer sempervirens  L. 
Katso myös
   Kreetanvaahtera Wikispeciesissä   Kreetanvaahtera Commonsissa 
Infobox OKNimi-testi OKIUCN-testi OK: 
Kreetanvaahtera (Acer sempervirens) on saippuamarjakasvien (Sapindaceae) heimoon kuuluva vaahteralaji, joka elää kotoperäisenä Kreikassa ja Turkissa. Se jää yleensä alle 6 metriä korkeaksi pensaaksi, mutta voi kasvaa jopa 10 metriä korkeaksi puuksi. Kreetanvaahteran lehdet ovat kolmiliuskaiset, 1–4 senttimetriä pitkät ja 1–2 senttimetriä leveät. Lehdet ovat päältä tummanvihreät ja alta vaaleammat. Kuori on ruskeaa tai harmaata. Kukat ovat vihertävän keltaiset.
Koomikot

| Koomikot |
| --- | --- |

Tyyli:  keskusteluohjelma viihde
Kestoaika:  42 minuuttia
Verkko:  TV5
Esitetty:  31. maaliskuuta 2015 –  5. toukokuuta 2015
Jaksoja:  6
Ikäraja:  
Tuotanto
Tuottaja(t):  Mirko Baas, Eva Romero-Väinölä (SBS Discovery)
Vastaava(t) tuottaja(t):  Riina Kullas, Roope Lehtinen, Katja Santala (SBS Discovery)
Ohjaaja(t):  Sarri Schonert
Käsikirjoittaja(t):  Elias Koskimies, Sarri Schonert
Leikkaaja(t):  Olli Horttana, Vesa Pesonen
Kuvaaja(t):  Tero Kivimäki, Tommi Lukkarinen, Timo Pyykkö, Juho Uusitalo
Tuotantoyhtiö(t):  Moskito Television
Palkinnot
Ehdokkuudet:  Kultainen Venla Vuoden viihdeohjelma 2015 Kultainen Venla Vuoden TV-ohjelma 2015
Aiheesta muualla
Virallinen sivusto
IMDb
Elonet
Koomikot on 31. maaliskuuta 2015 TV5-kanavalla alkanut viihdeohjelma, jossa kuusi kotimaista koomikkoa istuvat saman pöydän ääreen kertomaan urastaan ja elämästään. Ohjelmassa esiintyivät Pirkka-Pekka Petelius, Pirjo Heikkilä, Sami Hedberg, Miitta Sorvali, Heikki Silvennoinen ja Jarkko Tamminen. Ohjelmaa juonsi Roope Salminen. Ohjelman viimeinen jakso esitettiin 5. toukokuuta 2015.
Ohjelman ensimmäinen jakso teki esityskanavansa TV5:n katsojaennätyksen 305 000 katsojallaan. Koomikot perustuu ruotsalaisen näyttelijän Felix Herngrenin kehittämään formaattiin En Clown till Kaffet.
Jaksot

| Jakso | Esityspäivä | Päivän koomikko | Katsojaluvut |
| --- | --- | --- | --- |
| 1 | 31. maaliskuuta 2015 | Pirkka-Pekka Petelius | 305 000  |
| 2 | 7. huhtikuuta 2015 | Sami Hedberg | 166 000  |
| 3 | 14. huhtikuuta 2015 | Pirjo Heikkilä | 108 000  |
| 4 | 21. huhtikuuta 2015 | Jarkko Tamminen | 94 000  |
| 5 | 28. huhtikuuta 2015 | Miitta Sorvali | 81 000  |
| 6 | 5. toukokuuta 2015 | Heikki Silvennoinen | 100 000  |
Kuninkaan veroviidennes

Kuninkaan veroviidennes (esp. El Quinto) oli Espanjan kuninkaan konkistadoreilta perimä vero.
El Quinto -vero mainitaan jo 1200-luvun puoliväliltä peräisin olevassa lakikokoelma Las Siete Partidassa.  Vahvistaakseen vallitsevaa käytäntöä Espanjan katoliset hallitsijat, Ferdinand II ja Isabella I, antoivat vuonna 1504 määräyksen, jonka mukaan konkistadorien oli maksettava kaikesta, tavalla tai toisella haltuunsa saamastaan saaliista kyseinen vero. Määräyksessä mainittujen tuotteiden luettelo oli tuohon aikaan vielä  verrattain suppea, mikä luultavimmin selittyy sillä, ettei saarten intiaaneilla juuri ollut vaihdettavaksi käyvää tai ryöstettäväksi kelpaavaa omaisuutta. Itse asiassa intiaaniväestöllä ei juuri ollut muuta omaisuutta kuin ruumiinsa ja sen avulla saatavissa oleva työpalvelu. Työpalvelun mahdollisuuden espanjalaiset ottivat tarkoin huomioon käydessään keskenään asiasta keskusteluja ja neuvotteluja, joita sitten sovelsivat käytännössä saarelaisiin.
Kroatian naisten jalkapallomaajoukkue

Kroatian naisten jalkapallomaajoukkue edustaa Kroatiaa kansainvälisissä naisten jalkapallon maajoukkuekilpailuissa. Se toimii Kroatian jalkapalloliiton alaisuudessa. Kroatia ei ole koskaan selvinnyt EM- tai MM-kilpailuihin.
Maajoukkue vuonna 2012.
Kopernikus (Kuun kraatteri)

Kopernikus kuvattuna Apollo 12 -avaruusaluksesta.
Kopernikus on halkaisijaltaan 96,07 kilometrin levyinen ja 3,8 kilometriä syvä kraatteri Kuussa tumman Oceanus Procellarumin laavatasangon alueella, koordinaateissa 9,7° N, 20,0° W. Kraatterissa on keskushuippu ja sitä ympäröi sädemäisten valkoisten viirujen alue. Sen mukaan kraatteri on Kuun mitassa nuori. Kraatteri on arvioitu 800 miljoonaa vuotta vanhaksi. Se on nimetty tähtitieteilijä Nikolaus Kopernikuksen mukaan.
Japanilaisen Kaguya-luotaimen ilmaisinten mukaan Kopernikus on Kuun maaperän uraanipitoisin kohde.
Aiheesta muualla

Copernicus Google Moon.
Kuvia tai muita tiedostoja aiheesta Kopernikus Wikimedia Commonsissa
Kivijärvi (Lahti)

| Kivijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Hollola, Nastola
Koordinaatit:  61°02′57″N, 25°48′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Tulo-oja:  oja Evatusta, oja Arkiomaanjärvestä
Laskujoki:  Seestaanjoki 
Taajamat:  Pyhäntaka
Järvinumero:  14.165.1.009
Mittaustietoja
Pinnankorkeus:  99,8 m  
Rantaviiva:  18,458 km  
Pinta-ala:  2,14866 km²  
Keskisyvyys:  4 m  
Suurin syvyys:  12 m  
Valuma-alue:  65,04 km²  
Saaria:  9 
 fiKivijärvi 
Kivijärvi  on Päijät-Hämeessä Hollolassa ja Lahdessa kaupunkialueen koillispuolella sijaitseva järvi, joka kuuluu Kymijoen vesistöön.